VARAM ministra rīkojuma Nr. 15-2/4906

Par Salacgrīvas novada domes 2020.gada 19.februāra saistošo noteikumu Nr.4 "Salacgrīvas novada teritorijas plānojuma līdz 2030.gadam teritorijas izmantošanas un apbūves noteikumi un grafiskā daļa" darbības apturēšanu

SATURA IZVĒRTĒJUMS

|  |  |  |
| --- | --- | --- |
| **Rīkojuma saturs** | **TP saturs** | **Komentāri** |
| **NEIZPROTAMIE PĀRMETUMI** |
| Pēc pēdējās publiskās apspriešanas Salacgrīvas novada TP ir **veiktas izmaiņas, kuras nevar uzskatīt par redakcionālām**, atbilstoši normatīvajam regulējumam bija nepieciešams organizēt atkārtotu publisko apspriešanu.[[1]](#footnote-2) Konstatējams, ka pirms Salacgrīvas TP apstiprināšanas veikta virkne precizējumu teritorijas izmantošanas un apbūves noteikumos (turpmāk – apbūves noteikumi), kas nav atzīstamas par redakcionālām kļūdām. | Pēc publiskās apspriešanas, saskaņā ar izstrādes vadītāja 10.februāra ziņojumu, plānojumā **veiktas sekojošas izmaiņas**: 1. Precizēt TIAN 9.pielikuma saturu, labojot valsts ģeodēziskā tīkla punktu sarakstā nivelēšanas tīkla 1. klases sienas reperim 593 pieļauto **kļūdu Y koordinātā**. 2. Papildināt SNTP2030 grafisko daļu, tajā iekļaujot aktuālo informāciju ar 20kV **elektrolīnijām**. 3. Papildināt paskaidrojuma raksta 15.tabulu, **uzskaitot visas ūdensteces**, kurām grafiskajā daļā ir iezīmētas virszemes ūdensobjektu aizsargjoslas. 4. Papildināt TIAN 92.punktu ar atrunu “[…] un īpaši aizsargājamo dabas teritoriju individuālos aizsardzības un izmantošanas noteikumus”, atgādinot TIAN lietotājiem par **ĪADT individuālo noteikumu nozīmi**. 5. TIAN 95.4. punktu papildināt ar atrunu “[…] vai Dabas aizsardzības Pārvaldes izsniegtu saskaņojumu par atļauto darbību”. 6. Papildināt TIAN 95.6.punktu ar atrunu “[…] nav pretrunā ar īpaši aizsargājamo dabas teritoriju individuālajiem aizsardzības un izmantošanas noteikumiem”, atgādinot TIAN lietotājiem par **ĪADT individuālo noteikumu nozīmi**. 7. Papildināt TIAN 354.punktu ar atrunu “[…] un zemes lietošanas kategorijas maiņa[…] ”, atgādinot TIAN lietotājiem par **ĪADT individuālo noteikumu nozīmi**. 8. Precizēt TIAN 2.pielikumā iekļautās **ielas nosaukumu**, “Kr.Valdemāra” un “Mazā Kr.Valdemāra” izsakot kā “Valdemāra” un “Mazā Valdemāra”. 9. Nodrošināt Mērnieku ciemā esošo **tiltu** pār Salacu **attēlošanu grafiskajā daļā**. 10. Citu **pareizrakstības kļūdu** precizēšana TIAN. |
| 10. Latvijas Republikas Satversmes tiesa ir norādījusi, ka “*normatīvie akti pašvaldībai piešķir plašu rīcības brīvību (diskrecionāro varu) teritorijas plānojuma satura noteikšanā. Tomēr pašvaldībai piešķirtā rīcības brīvība nav neierobežota. Šī rīcības brīvība tiesiski var tikt izmantota vienīgi tās ārējo robežu ietvaros. Par vadlīnijām rīcības brīvības izmantošanai teritorijas plānošanas jomā ir uzskatāmi teritorijas plānošanas principi un vispārējie tiesību principi.” (sk. Satversmes tiesas 2004. gada 9. marta sprieduma lietā Nr. 2003-16-05 secinājumu daļas 5. punktu un 2005. gada 14. decembra sprieduma lietā Nr. 2005-10-03 11. punktu*). Kā izriet no Latvijas Republikas Satversmes tiesas judikatūras, **formālā sabiedrības iesaistīšana** teritorijas attīstības plānošanas procesā bez mērķa noskaidrot un izvērtēt sabiedrības viedokli, ir atzīstama par sabiedrības līdzdalības tiesību pārkāpumu. | Plānojuma izstrādes laikā organizētas 10 sabiedriskās apspriešanas sanāksmes dažādās novada vietās un laikos, lai nodrošinoatu maksimāli lielu iespēju interesentiem piedalīties. Nav saprotama komentāra būtība – kas no plānojuma izstrādes laikā organizētajām sabiedriskās apspriešanas sanāksmēm uzskatāms par formālu sabiedrības iesaisti??  |
| Dome ir izstrādājusi normas, kuru regulējums ir pretrunā augstāka spēka normatīvajiem aktiem.[[2]](#footnote-3) Tāpat Salacgrīvas novada TP ir noteiktas prasības, kas ir citu saistošo noteikumu prasības[[3]](#footnote-4), kā arī nav ņemtas vērā likuma “Par pašvaldībām” 45.panta kārtībā apstiprināto Domes saistošo noteikumu prasības[[4]](#footnote-5); | 25. Jaunveidojamas zemes vienības minimālajā platībā netiek ieskaitīta: 25.1. zemes vienības daļa, kas atrodas ielu vai ceļu sarkano līniju robežās, kā arī citu apbūvi nodrošinošo objektu platība, kas saistīta ar koplietošanu.40.3. Daudzdzīvokļu nama dzīvoklī aizliegts patvaļīgi veikt radiatoru un citu sildķermeņu maiņu. 40.4. Daudzdzīvokļu nama dzīvoklī radiatoru un citu sildķermeņu maiņa atļauta, ja ir saņemts saskaņojums Salacgrīvas novada būvvaldē. Atbilstošas jomas būvspeciālists sagatavo siltumtīklu pārbūves shēmu un siltumtehnisko aprēķinu, saskaņo to ar ieceres ierosinātāju, mājas pārvaldnieku un siltumapgādes tīklu apsaimniekotāju, un iesniedz to saskaņošanai Salacgrīvas novada būvvaldē. | MK 240 10 punkts nosaka, ka “Pašvaldība teritorijas plānojumā vai lokālplānojumā var noteikt jaunveidojamo zemes vienību minimālo platību, kā arī pieļaujamās atkāpes no tās.”TIAN ir tikai atsauce uz šiem noteikumiem, taču netiek dublēti. Nav konkrēti norādīts pārkāpums ir vispārīgi secinājumi, kas nav pamatoti. |
| * + 1. 40.3. un 40.4.apakšpunkts ir pretrunā kārtībai, kādā veidā veicama apkures inženiertīklu un sildķermeņu būvniecība atbilstoši Ministru kabineta 2017.gada 9.maija noteikumiem Nr.253 “Atsevišķu inženierbūvju būvnoteikumi”;
 |  | Tie nav pretrunā, taču saskaņojums būvvaldē nav nepieciešams, jo nav būvniecības procesa sastāvdaļa, bet ir jāskaņo ar attiecīgo iestādi, kas atbild par koplietošanas sistēmas uzturēsanu. | Minētajos punktos neiet runa par jaunu siltumapgādes tīklu būvniecību vai pārbūvi. Dzīvojamo, t.sk. daudzdzīvokļu namu, un publisko ēku apkures būvniecību nosaka citi MK noteikumi: MK 2015.gada 16.jūnija noteikumi Nr.310 Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija". Šajos MK noteikumos nav atrunātas darbības sildķermeņu (radiatoru) maiņai, tāpēc tie tiek atrunāti TIAN. Tā kā sildķermeņu maiņa var būtiski ietekmēt visas daudzdzīvokļu ēkas kopējo apkures sistēmu, to pavaļīga nomaiņa ir nepieļaujama. |
| * + 1. 45.5.apakšpunkts, jo spēkā esošais normatīvais regulējums nenoteic tādu parametru kā **apbūves līnija**. Būves izvietošanu gar ielu vai autoceļu ierobežo būvlaide[[5]](#footnote-6), savukārt gar zemes vienības robežu minimālo attālumu noteic Latvijas Republikas Civillikums[[6]](#footnote-7). Tāpat gar virszemes ūdensobjektiem un meliorācijas grāvjiem tiek noteikta aizsargjosla[[7]](#footnote-8), kurā noteikti šīs teritorijas aprobežojumi.
 |  | Pašvaldība var noteikt papildus ierobežojumus ēku nenovietošanai tuvāk par 10 m no krasta līnijas. | Ķekava TP 2009-2021 1.6. **Apbūves līnija** - līnija, kas nosaka minimālo attālumu no zemesgabala robežas, sākot no kura drīkst izvietot ēkas un būves.Tikko apstiprināts Ozolnieku novada teritorijas plānojums 2020, kur ir apbūves līnijas definīcija.www.varam.gov.lv mājaslapā publicētājā metodiskajā materiālā PRASĪBU IZSTRĀDE ELEKTRONISKO TOPOGRĀFISKO KARŠU SPECIFIKĀCIJAS UZLABOŠANAI TERITORIJAS PLĀNOŠANAS VAJADZĪBĀM 2.nodaļas 2.1.5. sadaļā “Prasības būvju izvietojumam zemesgabalā (apbūves līnija, būvlaide)” ir aprakstīts termins “apbūves līnija” un tā nozīme.Ņemot vērā nodaļas / sadaļas saturu ir saprotama apbūves līnijas būtība.Konkrētajā gadījumā neiet runa par būvlaidi vai būves izvietošanu attiecībā uz zemes vienības robežu. Aizsargjoslu likums nosaka aprobežojumus apbūves veidam ūdensteču un ūdenstilpju aizsargjoslās, taču neierobežo to atrašanos attālumā no ūdensobjekta. Būvju izvietošanu zemes vienībā no ūdensobjekta nosaka Tauvas josla, kas noteikta citā normatīvā aktā – Zvejniecības likumā. Gar privātajiem un valsts nozīmes un koplietošanas meliorācijas grāvjiem tiek noteikta ekspluatācijas aizsargjosla, taču aprobežojumi būvju izvietošanai nav noteikti.Priekšlikums:Iesviest definīciju, ja tiek veikta jauna redakcija. Taču tā kā ministrija jau ir apstiprinājusi TP ar terminu “apbūves līnija”, kā arī pati savā metodiskajā materiālā to norādījusi…… |
| * + 1. 49.5, 49.6. un 49.7.apakšpunkts ir pretrunā Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” (turpmāk – noteikumi Nr.240) 195.punktam;
 | TIAN 49.5 Aizliegts patvaļīgi mainīt teritorijas dabisko reljefu, veicot teritorijas uzbēršanu vai zemes norakšanu vairāk par 30 cm, izņemot šo noteikumu 86. punktā un 398. punktā noteikto gadījumu | Šiet nav saskatāma pretruna - ja nu vienīgi vārda “patvaļīgi” lietošana tiek uzskatīta par problēmu. | 49.5. un 49.6. Zemes dabiskā reljefa maiņai, veicot teritorijas uzbēršanu vai zemes norakšanu jeb zemes līmeņa pazemināšanu vai paaugstināšanu, tiek noteikti stingrāki ierobežojumi šo darbu veikšanai.49.7. punktā papildus MK noteikumu 195.punktam tiek noteikti nosacījumi – ja rezultātā var rasties kaitējums blakus esošam nekustamajam īpašumam, kas var būt arī lielāks attālums par 1 metru.Pēc VAN 195.punkts obligāti visam jāizstrādā būvprojekts teritorijas labiekārtošanas projekts, taču Ministru kabineta 2017.gada 9.maija noteikumiem Nr.253 “Atsevišķu inženierbūvju būvnoteikumi” 6. punktā uzskaitīts, kam nav nepieciešams vertikālais plānojums.Šie noteikumi paši par sevi ir pretrunā. Pēc kur tad izstrādā dokumentāciju? Kapiem arī ir jāizstrādā teritorijas labiekārtošanas projekts ar vertikālo plānojumu, ja tie atrodas nogāzē? |
| * + 1. 50.5.apakšpunkts, jo tualešu izbūvi publiskām būvēm nosaka Ministru kabineta 2015.gada 30.jūnija noteikumi Nr.331 “Noteikumi par Latvijas būvnormatīvu LBN 208-15 “Publiskas būves””;
 | “50.5. Publiskajos objektos ar lielu apmeklētāju skaitu, tai skaitā masu pasākumu vietas un rekreācijas objektu vietas, **nodrošina publiski pieejamas tualetes**. “ | 50.5. punkts neattiecas uz tualešu izbūvi, bet gan to nodrošināšanu publiskajos objektos. | Ministru kabineta 2015.gada 30.jūnija noteikumi Nr.331 “Noteikumi par Latvijas būvnormatīvu LBN 208-15 “Publiskas būves”” attiecas uz publiskām būvēm, kā arī nosaka prasības publisku telpu projektēšanai citādu lietošanas veida būvēs. 50.5. punktā minēti publiski objekti, paskaidrojot, ka tai skaitā ietilpst masu pasākuma vietas un rekreācijas objektu vietas, KAS NAV PUBLISKAS BŪVES. |
| * + 1. 51.1.apakšpunkts, jo atbilstoši Ministru kabineta 2017.gada 9.maija noteikumu Nr.253 “Atsevišķu inženierbūvju būvnoteikumi” 6.punktam žogu būvdarbiem nav nepieciešama būvniecības ieceres dokumentācija un saskaņojums būvvaldē vai institūcijā, kas pilda būvvaldes funkcijas, ja tiek ievērotas apbūves noteikumu noteiktās prasības, tai skaitā caurredzamība;
 |  | Prasība, ka jāskaņo žogs, kas atrodas pret publisko ārtelpa, ir adekvāta. | Ministru kabineta 2017.gada 9.maija noteikumu Nr.253 6.3.PUNKTS NOSAKA, KA saskaņojot ar zemes gabala īpašnieku, būves īpašnieku vai, ja tāda nav, tad ar zemes gabala, būves tiesisko valdītāju un trešajām personām, kuru tiesības tiek skartas, ja normatīvajos aktos par saskaņojuma nepieciešamību nav noteikts citādi, un ievērojot citos normatīvajos aktos noteiktās prasības:Šinī gadījumā pašvaldība izvirza noteikumus.9. pants Būvniecības ierosinātājs pats var izstrādāt nepieciešamo būvniecības ieceres dokumentāciju atsevišķu labiekārtojuma elementu un žogu būvdarbiem. |
| * + 1. 55.6.apakšpunkts, jo noteikumu Nr.240 143.punkts, kuru dublēja minētais apbūves noteikumu apakšpunkts, ir zaudējis spēku[[8]](#footnote-9);
 | 55.6. Plānojot cūku novietņu izvietojumu, ievēro nosacījumu, lai apkārtējā teritorijā 3 km rādiusā cūku blīvums nepārsniegtu 1500 dzīvnieku vienības. Šī prasība neattiecas uz cūku novietnēm, kurās tiek turētas piecas vai mazāk dzīvnieku vienības. | Nebūtiska neatbilstība. | Nav izsekota norma, kas tika Svītrota ar MK 01.10.2019. noteikumiem Nr. 461.TIAN šie nosacījumi bija MK noteikumu Nr.240 dublējums, lai iedzīvotājiem vienkopus ir apskatāmi nosacījumi attiecībā uz būvniecību un nebūtu jālasa daudz dažādi normatīvi, kas pastāvīgi tiek grozīti. |
| * + 1. 75.punkts, jo būvdarbu veicēja atbildība ir noteikta Būvniecības likumā, savukārt pienākumi un tiesības Ministru kabineta 2014.gada 19.augusta noteikumos Nr.500 “Vispārīgie būvnoteikumi”;
 | 75. Par apstādījumu atjaunošanu pēc būvdarbu veikšanas ir atbildīgs būvdarbu veicējs. | Nebūtiska neatbilstība. | Būvniecības dokumentācijā var netikt uzrādīti visi teritorijā esošie apstādījumi, kā arī būvdarbu veikšanas laikā var tikt tie bojāti un to atjaunošana būvniecības procesā nav tikusi paredzēta. Taču, lai aizsargātu būvniecības ierosinātāju, tiek uzlikta atbildība arī šajos noteikumos. |
| * + 1. pretēji Aizsargjoslu likuma 13.un 14. panta regulējumam, norādīts, ka jaunas sarkanās līnijas nosaka arī zemes ierīcības projektā vai būvprojektā;
 |  | Šis nav sasitīti ar 13. un 14. pantu, jo vispār jau nosaka. Te ir problēma ar vārda “nosaka” lietojamību dažādos NA par sarkanajam līnijām. |  |
| * + 1. Apbūves noteikumu 2.pielikumā ietverts ielu saraksts ar sarkano līniju platumu, nenorādot konkrēto ielu kategorijas pretēji noteikumu Nr.240 88. un 89.punktam.
 |  | VAN nav rakstīts ka kategorijas arī **obligāti** jāliek apbūves noteikumos89. Ielu sarkanās līnijas nosaka atbilstoši katras ielas kategorijai. Vienai ielai tās dažādos posmos var būt arī dažādas **kategorijas** ar atšķirīgu sarkano līniju platumu.90. Esošajām ielām sarkano līniju platumu nosaka teritorijas plānojuma apbūves noteikumos un grafiski attēlo lokālplānojumā un detālplānojumā atkarībā no izvēlētā mēroga noteiktības. |  |
| 9.7. Apbūves noteikumu 31.1. apakšpunktā ietverta prasība pašvaldībai izvērtēt katru gadījumu par ceļa vai ielas izveidi un nosacījumu izvirzīšanu darba uzdevumā nevar tikt attiecināts uz servitūta ceļiem, jo nav ņemts vērā, ka servitūtu nodibināšana, grozīšana vai izbeigšana var notikt vienīgi Latvijas Republikas Civillikumā noteiktajā kārtībā un ceļa servitūtu nodibināšana un uzraudzība ir civiltiesisks jautājums, kas saskaņā ar likumu “Par pašvaldībām” nav pašvaldību kompetencē; | 31.1. Izstrādājot detālplānojumus vai zemes ierīcības projektus, pilsētās un ciemos ceļi un ielas jāizdala kā atsevišķas zemes vienības, izņemot gadījumus, kad objektīvu iemeslu pēc to nav iespējams izdalīt atsevišķos vēsturiskās apbūves gadījumos Lauku teritorijā atļauta ceļa servitūta tiesību nodibināšana, neizdalot ceļus kā atsevišķas zemes vienības. Pašvaldība izvērtē katru gadījumu un izvirza nosacījumus darba uzdevumā.  | Nebūtiska neatbilstība. | Būtība ir tajā, ka lauku teritorijā piekļūšanas nodrošināšanai zemes vienībai var netikt izdalīts ceļš kā atsevišķa zemes vienība. ZIP vai detālplānojumā vienmēr tiek norādīts kā iespējamais servitūts, kam izstrādes brīdī pat netiek piešķirts apgrūtinājuma kods (ZIP) un tam ir informatīva nozīme. Izstrādājot ZIP vai detālplānojumu pašvaldība jebkurā gadījumā izvērtē to rakstot darba uzdevumu. |
| 9.8. Pastāv neatbilstība starp Salacgrīvas novada TP saistošajam daļām - apbūves noteikumiem un grafisko daļu. Daļa apbūves noteikumos noteikto funkcionālo zonu apakšzonas (piemēram, apakšzonas ar indeksu DzS1 un DzM1) un teritorijas ar īpašiem noteikumiem nav attēlotas grafiskajā daļā (piemēram, *Teritorija, kurai izstrādājams lokālplānojums (TIN21- TIN24* vai *teritorija ar īpašiem noteikumiem* *Vietējas nozīmes kultūrvēsturiskā un dabas teritorija (TIN41) ))*. Neskatoties uz to, ka *Dabas un apstādījumu teritorijā (DA)* kā papildizmantošana atļauta, minimālā jaunveidojamās zemes vienības platība un apbūves parametri nav noteikti;  |  | DA to izvēlas no attiecīgajiem veidiem un to nedublē. Zonas sir attēlotas.  | Grafiskajā daļā uzrādītas teritorijās, kurās izstrādājams lokālplānojums – teritorijās, kurās ir esoša Vasarnīcu un dārza māju apbūve. Iedzīvotāji var turpināt esošo saimniecisko darbību atbilstoši TP norādītai funkcionālai zonai, bet ja vēlas, lai tā taptu “par pastāvīgu dzīvojamo apbūves teritoriju, ievērojot šādus nosacījumus: ….”, tad ir jāizstrādā lokālplānojums.Par DA teritorijām vispār ir dīvaini noteikt apbūves parametrus, piemēram, kapsētām. Turklāt, Salacgrīvā šis zonējums ir tikai pašvaldības īpašumos – pašvaldībai ir tiesības neplānot savā īpašumā apbūvi turpmākajos 20 gados. Un, ja nav plānota apbūvē, tad kādi apbūves parametri būtu nosakāmi?Turklāt sadaļā 4.9.1.5. Citi noteikumi ir punkti: 326. Maksimāli pieļaujamais papildizmantošanu īpatsvars ir līdz 5% no teritorijas, kas precizējams būvprojektā, atkarībā no zemesgabala platības.327. Ja paredzētā papildizmantošana pārsniedz 5 % no dabas apstādījumu teritorijas, pirms būvatļaujas saņemšanas ir jāveic būvniecības ieceres publiskā apspriešana atbilstošinormatīvo aktu prasībām.Turklāt Carnikavas novada TP, kas apstiprināts ar Carnikavas domes 2019.gada 20.februāra saistošajiem noteikumiem Nr.SN/2019/8 un ir spēkā esošs, ir šāda veida apraksts DA teritorijai.<https://geolatvija.lv/geo/tapis#document_14053>  |
| 9.9. Apbūves noteikumu 35.3.apakšpunkta nosacījumu prasības, definējot detālplānojumu īstenošanas kārtību, ir maldinošas un neatbilstošas Likuma 29.panta un 31.panta otrās daļas regulējumam.  | 35.3 Pēc detālplānojuma apstiprināšanas, apbūvei paredzētajām teritorijām izstrādā inženierkomunikāciju tehniskos projektus. Teritoriju drīkst apbūvēt atbilstoši detālplānojuma dokumentācijas sastāvā iekļautajai īstenošanas kārtībai, kurā noteikta galveno inženierkomunikāciju izbūves secība un atbildība par inženierkomunikāciju izbūvi. | Nesaprotama inteprretācija. Tas, ka īstenošanas kārtība nevar būt detālplānojuma sastāvā? VAi tas ka nav nosaukta precīzi? | Nav precīzi definēts, ka īstenošana ir atbilstoši administratīvam līgumam, bet gan detālplānojuma dokumentācijas sastāvā iekļautajai īstenošanas kārtībai, kas ir kā priekšlikums teritorijas tālākai attīstībai.Jebkurā gadījumā šis TIAN pants neatceļ administratīvo līgumu un detālplānojums tiek izstrādāts atbilstoši Likumam un MK noteikumiem. Savādāk taču nevar būt….Turklāt, šāda redakcija NAV pretrunā normatīvajiem aktiem un, pat ja to uzskata par kļūdu, tā ir nebūtiska – par būtiskām kļūdām skatīt Satversmes tiesas spriedumus, kuros atzīts, ka tikai būtiskas kļūdas var būt par pamatu TP apturēšanai, atcelšanai utml. |
| 9.10. Saskaņā ar Ūdenssaimniecības pakalpojumu likumu[[9]](#footnote-10) teritorijas, kurās ierīkojamas centralizētās ūdensapgādes sistēmas un centralizētās kanalizācijas sistēmas, nosakāmas, izvērtējot to ierīkošanas ekonomisko pamatojumu. Izvirzīt kā obligātu prasību var tikai tajā gadījumā, ja pieguļošā ielā ir centralizētie tīkli. Normatīvie akti[[10]](#footnote-11) noteic, ka visām apdzīvotajām vietām vai to robežās esošām atsevišķām teritorijas daļām, ņemot vērā noteiktos kritērijus, centralizētu kanalizācijas tīklu sistēmu notekūdeņu savākšanai un tālakai novadīšanai nosaka prasības komunālo notekūdeņu centralizētai savākšanai un emisijai (aglomerācijām). Grafiskajā daļā nav noteiktas apbūves teritorijas, kurās saskaņā ar Domes saistošajiem noteikumiem[[11]](#footnote-12) ierīkojamas centralizētās ūdensapgādes sistēmas un centralizētās kanalizācijas sistēmas. |  | Šis ir nesaprotams pamatojums, saskaņā ar šo apbūves noteikumosun grafiskajā daļā būtu jāzīmē tikai ar TEP pamatotās teritorijas, kas nav loģiski, jo **TEP** 20 gadiem uz priekšu jau nav nevienai pašvaldībai sagatavoti, tos **gatavo tad, kad plāno būvēt**!!! |  |
| **OBJEKTĪVĀS NEPILNĪBAS** |
| 9.2. Normatīvajos aktos noteiktie termiņi[[12]](#footnote-13) attiecībā uz lēmumu un dokumentu publiskošanu sistēmā pašvaldības tīmekļvietnē un oficiālajā izdevumā “Latvijas Vēstnesis” ir ievēroti, izņemot Domes 2014.gada 30.jūlija **lēmums** Nr.263 “Par Salacgrīvas novada Teritorijas plānojuma 2016.-2027.gadam izstrādes uzsākšanu” **sistēmā ievietots septiņus mēnešus vēlāk**, proti, 2015.gada 17.decembrī;  | 2015.gadā novēloti ievietots lēmums TAPIS sistēmā. |
| 9.4. Nav izpildīta Aizsargjoslu likuma 67.pantā noteiktā prasība un Salacgrīvas novada TP projekta stadijā nav lūgts ministrijai apstiprināt izmainītās Lāņu un Lembužu ciemu, kas atrodas Baltijas jūras un Rīgas jūras līča piekrastes aizsargjoslā, robežas. | Ciemu robežu saskaņošana ar VARAM krasta kāpu aizsargjoslā nav veikta. Šādas kļūdas gadījumā samērīgi būtu bijis **atcelt jaunās ciemu robežas un paturēt spēkā pārējo teritorijas plānojuma saturu.** |

1. Salacgrīvas novada TP 4.redakcijas dokumentācija <https://geolatvija.lv/geo/tapis#document_16378> 10.02.2020. Izstrādes vadītāja pamatojums redakcionālu kļūdu labošanai. [↑](#footnote-ref-2)
2. Piemēram, apbūves noteikumu 25.punktā ietverta prasība, kas noteic, ka jaunveidojamās zemes vienības minimālajā platībā netiek ieskaitīta zemes vienības daļa, kas atrodas ielu sarkano līniju vai ceļu nodalījuma joslas robežās, kā arī ceļu, ielu laukumu platības, kas saistītas ar koplietošanu; apbūves noteikumu 40.3., 40.4.apakšpunkts. [↑](#footnote-ref-3)
3. **Prasības teritorijas labiekārtošanai un uzturēšanai** Salacgrīvas novada teritorijā noteic Domes 2016.gada 19.oktobra saistošie noteikumi Nr.11 “Saistošie noteikumi par Salacgrīvas novada teritorijas kopšanu un būvju uzturēšanu”. [↑](#footnote-ref-4)
4. **Ēku numurzīmju izvietošanas kārtību**, kā arī apbūves noteikumu 50.1.-50.3.apakšpunktaā ietvertās normas regulē Domes 2016.gada 19.oktobra saistošie noteikumi Nr.11 “Saistošie noteikumi par Salacgrīvas novada teritorijas kopšanu un būvju uzturēšanu”. [↑](#footnote-ref-5)
5. Ministru kabineta 2013.gada 30.aprīļa noteikum Nr.240 “Vispārīgie teritorijas plānošanas, izmantošanas un apbūves noteikumi”. [↑](#footnote-ref-6)
6. Latvijas Republikas Civillikuma 1091.pants. [↑](#footnote-ref-7)
7. Aizsargjoslu likuma 7., 18., 37.un 47.pants. [↑](#footnote-ref-8)
8. Ministru kabineta 2019.gada 1.oktobra noteikumi Nr.461 “Grozījums Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi"”. [↑](#footnote-ref-9)
9. Ūdenssaimniecības pakalpojumu likuma 6.panta trešā daļa. [↑](#footnote-ref-10)
10. Ministru kabineta 2002.gada 22.janvāra noteikumu Nr.34 “Noteikumi par piesārņojošo vielu emisiju ūdenī” 31.1, 32.punkts. [↑](#footnote-ref-11)
11. Domes 2017.gada 28.decembra saistošo noteikumu Nr.9 “Sabiedrisko ūdenssaimniecības pakalpojumu sniegšanas un lietošanas kārtība Salacgrīvas novada pašvaldībā” 11.punkts. [↑](#footnote-ref-12)
12. Noteikumu Nr.628 3. un 16.punkts, Likuma 25.panta otrā daļa. [↑](#footnote-ref-13)